Národná rada Slovenskej republiky

## **VI. volebné obdobie**

Číslo: CRD-1284/2012

**116a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhuzákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (tlač **116**) v druhom čítaní

Výbor Národnej rady Slovenskej republiky pre hospodárske záležitosti ako gestorský výbor k vládnemu návrhuzákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (tlač **116**) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením z 26. júla 2012 č. 140 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie a rozpočet a

Výboru Národnej rady Slovenskej republiky pre hospodárske záležitosti.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením zo 4. septembra 2012 č. 66.
* Výbor Národnej rady Slovenskej republiky pre financie a rozpočet uznesením zo 6. septembra 2012 č. 68.
* Výboru Národnej rady Slovenskej republiky pre hospodárske záležitosti uznesením zo 6. septembra 2012 č. 62.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

1. V čl. I 6. bode v § 2 ods. 8 druhej vete sa slová „Potrebné takmer“ nahrádzajú slovom „Takmer“ a za slovo „energie“ sa vkladá slovo „potrebné“.

Legislatívna pripomienka.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Gestorský výbor odporúča schváliť**

1. V čl. I 10. bode v § 4 ods. 5 sa za slová „cyklu budovy“ vkladá bodka a slová „pričom najnižšie“ sa nahrádzajú slovom „Najnižšie“.

Ide o legislatívno-technickú úpravu. Príliš dlhé súvetia sťažujú porozumeniu právnej normy v nich obsiahnutej.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Gestorský výbor odporúča schváliť**

1. V čl. I 11. bode v úvodnej vete sa slovo „nadpisu“ nahrádza slovom „nadpisov“.

Legislatívno-technická pripomienka.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Gestorský výbor odporúča schváliť**

1. V čl. I 11. bode v § 4a ods. 1 úvodná veta znie: „Na výpočet energetického hodnotenia sa používa“.

Ide o legislatívnu pripomienku.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Gestorský výbor odporúča schváliť**

1. V čl. I 11. bode v § 4b ods. 4 sa vypúšťajú slová „energetickej hospodárnosti podľa“, slová „§ 4 ods. 5“ sa nahrádzajú slovami „(§ 4 ods. 5)“ a vypúšťa sa slovo „však“.

Legislatívno-technická pripomienka súvisiaca s rešpektovaním legislatívnej skratky zavedenej v § 4 ods. 5. Legislatívna pripomienka, slovo „však“ je nadbytočné.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Gestorský výbor odporúča schváliť**

1. V čl. I 24. bode v § 9 ods. 3 písm. c) sa vypúšťajú slová „minimálnych požiadaviek na energetickú hospodárnosť budov“ a slová „podľa § 4 ods. 5“ sa nahrádzajú slovami „(§ 4 ods. 5)“.

Legislatívno-technická pripomienka súvisiaca s rešpektovaním legislatívnej skratky zavedenej v § 4 ods. 5.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Gestorský výbor odporúča schváliť**

1. V čl. I 25. bode v § 9a ods. 2 sa vypúšťa slovo „až“.

Ide o legislatívnu pripomienku, slovo „až“ je nadbytočné.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Gestorský výbor odporúča schváliť**

1. V čl. I sa za 28. bod vkladá nový 29. bod, ktorý znie:

„29. V § 12 ods. 1 písm. c) sa slovo „alebo“ nahrádza čiarkou. Doterajšie body 29. až 34. sa označujú ako body 30. až 35.

Ide o legislatívnu pripomienku, v návrhu zákona sa navrhuje doplniť do § 12 ods. 1 písmená e) a f), preto je potrebné slovo „alebo“ vyjadrujúceho alternatívy vypustiť zo znenia § 12 ods. 1 písm. c).

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Gestorský výbor odporúča schváliť**

1. V čl. I 31. bode v § 13 ods. 2 sa slovo „koniec“ nahrádza slovom „konci“ a slovo „rozhodovania“ slovom „rozhodovanie“.

Ide o legislatívno-technickú pripomienku.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

Gestorský výbor odporúča hlasovať o pozmeňujúcich a doplňujúcich návrhoch nasledovne:

**o bodoch 1 až 9** spoločne s odporúčaním **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrhzákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov

**s c h v á l i ť v** znení schválených pozmeňujúcich a doplňujúcich návrhov uvedených v tejto správe**.**

Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením z 11. septembra 2012 č. 69.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 11. septembra 2012

Ján **H u d a c k ý**, v.r.

predseda Výboru NR SR pre

hospodárske záležitosti